Dwight Lodeweges

Dwight Lodeweges (s. 26. lokakuuta 1957) on alankomaalainen jalkapallovalmentaja ja entinen puolustaja. Hän toimii Alankomaiden jalkapallomaajoukkueen apuvalmentajana.

Ura pelaajana

Kanadassa alankomaalaisperheeseen syntynyt Lodeweges aloitti peliuransa VVOP:n joukkueessa, josta siirtyi 1975 Go Ahead Eaglesiin. Lodewegesiä pidettiin aikanaan lupaavana puolustajana ja hän pelasi 6 maaottelua alle 21-vuotiaiden maajoukkueessa. Kehitys ei kuitenkaan edennyt toivotulla tavalla, eikä Lodeweges pelannut koskaan A-maajoukkueessa.

Lodeweges siirtyi Eaglesista kanadalaiseen Edmonton Drillersiin 1979 ja pelasi läpi uransa sekä Go Ahead Eaglesissa että pohjoisamerikkalaisissa seuroissa edustaen myös futsaljoukkue Minnesota Strikersissa. Hän pelasi uransa viimeisen ottelun Eaglesissa syyskuussa 1991.

Ura valmentajana

Lodeweges on valmennusurallaan toiminut eritoten apulais- ja juniorivalmentajana. Hän aloitti Go Ahead Eaglesin organisaatiossa 1989 juniorijoukkueen valmentajana ja toimi 1990–1995 Jan Versleijenin ja Henk ten Caten apulaisvalmentajana Eaglesin ykkösjoukkueessa.

1995 Lodeweges siirtyi VVOG:n päävalmentajaksi siirtyen tammikuussa 1991 Eerste Divisiessä pelanneen FC Zwollen peräsimeen. 2001 Lodeweges siirtyi Eredivisiessä pelanneen FC Groningenin päävalmentajaksi. Debyytti pääsarjatasolla ei ollut erityisen menestyksekäs ja putoamiskurimukseen ajautunut seura antoikin Lodewegesille potkut marraskuussa 2002.

Groningen-potkujensa jälkeen Lodeweges toimi seuran reservi- ja apulaisvalmentajana. Sittemmin hän on toiminut apulaisvalmentajana Alankomaissa ja Aasiassa. Tammikuussa 2009 hän palasi päävalmentajan tehtäviin, kun hän korvasi Huub Stevensin PSV Eindhovenin päävalmentajana loppukauden kattavalla sopimuksella. Debyyttiottelussaan PSV-luotsina Lodeweges luotsasi ryhmänsä 3–0 voittoon De Graafschapista. Dwight Lodeweges takes over the helm at PSV

Lodeweges on saanut PSV:n peliin uutta ryhtiä ja valmentajan nimi on jälleen noussut tietoisuuteen Alankomaissa. Huhtikuussa 2009 uutisoitiin, että Lodeweges siirtyy kesällä 2009 NEC Nijmegenin päävalmentajaksi kaksivuotisella sopimuksella. Lodeweges nach Nijmegen Hän seuraa tehtävässä Mario Beeniä, joka siirtyy kesällä Feyenoordin päävalmentajaksi. Hänen pestinsä NECissä jäi kuitenkin lyhyeksi, sillä seurajohto antoi Lodewegesille potkut lokakuun lopussa 2009 seuran hävittyä PSV Eindhovenille 4–0. NEC oli sarjassa sijalla 11. Lodeweges schmeißt hin 

Helmikuussa 2010 Lodeweges siirtyi kanadalaisen NASL-liigassa pelaavan FC Edmontonin päävalmentajaksi. Dwight Lodeweges to be FC Edmonton Head Coach Lodeweges ei ennättänyt valmentaa Edmontonia lainkaan NASL-otteluissa, sillä seura aloitti sarjassa vasta kaudella 2011. Joulukuussa 2010 hän jätti kanadalaisjoukkueen ja siirtyi japanilaisen JEF Unitedin peräsimeen. FC Edmonton coaches leaving Lodeweges ei onnistunut nostamaan JEF Unitedia takaisin Japanin pääsarjaan ja jätti seuran kauden 2011 jälkeen.

Heinäkuun alussa 2013 Lodeweges aloitti Eredivisieen nousseen SC Cambuurin päävalmentajana. Dwight Lodeweges nieuwe trainer SC Cambuur  Sarjanousija pelasi Lodewegesin johdolla hyvää kautta 2013/14. Maaliskuun lopussa Lodewegesin kerrottiin siirtyvän kauden jälkeen SC Heerenveenin päävalmentajaksi. Dwight Lodeweges nieuwe trainer sc Heerenveen Suuttuneet kannattajat uhkailivat valmentajaa Cambuurin harjoituksissa ja 1. huhtikuuta Lodeweges ilmoitti eroavansa seuran palveluksesta välittömästi. Lodeweges resigns Cambuur post after fans protest 

Kaudella 2014/15 Lodeweges luotsasi Heerenveeniä kohtuullisen hyvällä menestyksellä ja tuloksena oli Eredivisiessä seitsemäs sija. Kausi 2015/16 alkoi kuitenkin alavireisemmin, eikä Heerenveenin peli syksyllä kulkenut. Lodeweges ja seura purkivat valmennussopimuksen lokakuun lopussa 2015, kun Heerenveen oli liigassa vasta sijalla 15. Lodeweges stapt op als trainer van SC Heerenveen

Heerenveen-pestinsä jälkeen Lodeweges palasi apuvalmentajaksi. Hän työskenteli PEC Zwollesa John van't Schipin apuvalmentajana 2017–2018. Keväällä 2018 hänestä tuli Ronald Koemanin apuvalmentaja Alankomaiden jalkapallomaajoukkueeseen. Koemanin siirryttyä elokuussa 2020 FC Barcelonan päävalmentajaksi nousu Lodeweges väliaikaiseksi maajoukkueen päävalmentajaksi.It’s official: Koeman leaves Oranje for Barça; Lodeweges takes over Lodeweges palasi apuvalmentajan tehtävään jo syyskuussa 2020, kun Frank de Boerista tuli uusi päävalmentaja.Frank De Boer named new Oranje manager; KNVB criticized for lack of diversity

 Lähteet 

Luokka:Alankomaalaiset jalkapallovalmentajat
Luokka:Alankomaalaiset jalkapalloilijat
Luokka:Vuonna 1957 syntyneet
Luokka:Elävät henkilöt